da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da en da da da da da da da da da da da da da da da da da da da da da es da da da da da en da da it de da da en de da da da da pt da da da da en da da da da da da da da en da da da da da da da da en da da da da da da da en da da da da da da sv da da da da da da da da da da da en nl da da en de de fi pt da en da it en de da nl es sv da hu da da da da da da da it da da en da da da en da da da da en da da da en fr de en de it da da da sv lt et ja fy en da da en fr nb nb de da da nb en en en nl da da da de da de sv da ro da en da da da fi en da da nn en de en en en en en fr en en en es en en es da da en da da
Influenza - Find information på Medicin.dk
Få et hurtigt overblik over KOL. Læs om årsager til KOL og om behandling af sygdommen. Læs også Bos historie.
Læs mere om Tema om KOL
Tema: Undgå fejl med medicin
Læs om typiske fejl med medicin, og hvad du selv kan gøre for at undgå dem
Sundhedsstyrelsens vejledning om smitsomme sygdomme hos børn og unge
Influenza er en smitsom virusinfektion, som oftest kommer i vinterhalvåret - af og til i epidemier, hvor mange bliver syge. Hvis epidemien rammer over hele verden, tales om en pandemi.
smerter i muskler og led
hovedpine og ondt i halsen
Man bliver syg nogle dage efter, at man er blevet smittet. Influenza varer som regel cirka 1 uge, og man bliver helt rask bagefter. I sjældne tilfælde kan man være svækket under influenzatilfældet, så man er blevet mere modtagelig for andre og mere alvorlige infektioner, fx lungebetændelse og  meningitis.
Hvert år er der personer, som dør, når Danmark rammes af sæson-influenza. Det er især ældre og personer med kroniske sygdomme. Derfor anbefaler Sundhedsstyrelsen, at de nævnte grupper vaccineres hvert år i de tidlige efterårsmåneder.
Personer med risikofaktorer som kronisk lunge- eller hjertesygdom,  sukkersyge,  graviditet,  svær overvægt eller sygdomme eller medicinsk behandling, som sænker immunforsvaret, risikerer et mere alvorligt forløb.
Gravide i de sidste 6 måneder af graviditeten har haft et mere voldsomt forløb end ikke gravide, og derfor anbefaler Sundhedsstyrelsen vaccination af disse personer.
Alle kan få influenza.
Influenza smitter ved at en person med influenza hoster eller nyser i nærheden af dig. En anden måde er, at du rører ved fx et bord, som den syge lige har hostet eller nyst hen over, og du bagefter gnider dig i øjnene eller piller næse. Influenza smitter let. Læs artiklen om "Håndvask eller sprit?"
Hvad er årsagen til influenza?
Der findes flere typer af sæsoninfluenza, men influenza A-virus og influenza B-virus er dem, vi kender fra epidemierne i vinterhalvåret. De nye typer influenza-virus opstår ofte i Asien og bliver derfra hurtigt spredt til resten af verden.
Om foråret vurderer sundhedsmyndighederne, hvilke virus, der er i aktivitet i Asien, og ud fra det sammensættes årets influenzavaccine. Der er derfor ofte forskel på indholdet i vaccinen årene imellem.
Influenza-virus betegnes, ud over A eller B, med et H (hæmagglutinin) og et tal samt N (neuraminidase) og et tal, fx influenza A, H1N1.
Nye virus opstår, fx når en gris samtidig er smittet med grise-, menneske- og fugleinfluenza. De forskellige influenza-virus, som er i grisens celler samtidig, kan udveksle egenskaber, så der opstår et nyt virus.
Dette var tilfældet med "svineinfluenza" (H1N1-influenza), som netop var et nyt virus, som hovedparten af verdens befolkning ikke havde mødt endnu. Mange personer over 50 år havde dog haft infektion med dette eller et lignende virus tidligere og havde dermed nogen beskyttelse mod H1N1-influenza.
Normalt foretager lægen ingen undersøgelse, men du kan få taget en slimprøve fra næsen eller svælget, som lægen sender til undersøgelse for at finde ud af, om du har type A- eller B-influenza eller en tredje type.
Statens Seruminstitut følger hver år nøje udviklingen, dels i hvilke virus, der er i spil, dels hvor mange smittede, der er i Danmark uge for uge. Udviklingen offentliggøres på deres hjemmeside www.ssi.dk.
Specielle forhold hos børn
Børn er mere udsat for at få influenza end voksne, og de kan ligesom voksne få høj feber. Det er vigtigt, at du ikke dækker et barn med høj feber til med tæpper og dyner. Et barn med høj feber skal drikke meget væske.
Læs evt. Sundhedsstyrelsens vejledning om smitsomme sygdomme hos børn og unge.
Hvad kan du selv gøre?
Når du har influenza, bør du holde dig hjemme, både fordi du har brug for det, og for at du ikke skal smitte andre. Drik rigeligt med væske - varme drikke kan lindre i halsen.
Du kan lade dig vaccinere mod influenza. I denne sæson (2020/2021) er det pga. corona-pandemien ekstra vigtigt at undgå, at mange bliver smittet med influenza. Sygdommene giver næsten de samme symptomer, og hvis mange bliver syge med influenza, vil det belaste sundhedssystemet meget.
Hvert efterår sælges en vaccine, som med stor sandsynlighed beskytter mod den type af sæsoninfluenza, man forventer vil komme. Du skal have vaccinen om efteråret, for at vaccinationen kan virke hele vintersæsonen, hvor risikoen for at få influenza er størst.
Vaccinen er effektiv 2-3 uger efter vaccination, men giver ikke en fuldstændig beskyttelse for alle, og den virker kun i 1 år. Derfor skal du have en ny vaccination hvert år, hvis du ønsker at være beskyttet.
Der tilbydes gratis vaccination til:
Personer der er fyldt 65 år inden den 15. januar 2021
Kronisk syge med følgende lidelser efter en lægelig vurdering:
Hjerte- og karsygdomme (undtaget isoleret forhøjet blodtryk)
Diabetes 1 eller 2
Medfødt eller erhvervet immundefekt
Påvirket respiration på grund af nedsat muskelkraft
Kronisk lever- og nyresvigt
Andre kroniske sygdomme, hvor tilstanden ifølge lægens vurdering medfører, at influenza udgør en alvorlig sundhedsrisiko.
Personer med andre alvorlige sygdomme hvor tilstanden ifølge lægens vurdering medfører, at influenza udgør en alvorlig sundhedsrisiko
Svært overvægtige (vejledende BMI > 40) efter lægelig vurdering
Alle gravide i 2. eller 3. trimester
Husstandskontakter til personer med medfødt eller erhvervet immundefekt kan efter lægelig vurdering tilbydes vaccination. Ved husstandskontakter forstås medlemmer af husstanden samt personer med lignende tæt kontakt.
Personale i sundheds- og plejesektoren, der har opgave med pleje, omsorg og behandling af borgere, der er i særlig risiko for et alvorligt forløb med influenza, herunder:
Der er to vacciner på markedet i sæsonen 2020/2021.
Den ene beskytter mod 2 influenza A (H3N2 og H1N1) og 2 influenza B (B/Yamagata og B/Victoria), og det er den de fleste tilbydes.
Den anden indeholder højere doser og beskytter mod 2 influenza A (H3N2 og H1N1) og et influenza B virus (B/Victoria), og den gives til personer hvor den normale vaccine ikke beskytter godt nok pga. dårlig antistofproduktion. Vaccinen tilbydes typisk personer over 85 år.
Smertestillende midler gør, at du får det bedre.
Midler mod influenza kan ikke helbrede influenza, men bevirke at symptomerne på influenza forvinder hurtigere. Det kræver dog, at midlerne gives hurtigt efter at symptomerne er begyndt.
Vaccination mod influenza anvendes ikke til behandling, men kun som forebyggelse mod influenza.
Zanamivir og oseltamivir kan afkorte influenzaforløbet, hvis de gives hurtigt efter at symptomerne er begyndt.
Svage smertestillende lægemidler indeholder paracetamol eller acetylsalicylsyre, evt. i kombination med caffein eller codein.
Andre svage smertestillende kombinationspræparater
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø